Eugen Bleuler
Store norske leksikon,Medisin,Helse og samfunn,Medisinsk historie,Psykiatriens historie
Eugen Bleuler var en sveitsisk psykiater som særlig er kjent for å ha innført betegnelsen schizofreni (spalt- eller splittsinn) i psykiatrien, og for sine studier av denne lidelsen.
Bleuler var professor i Zürich og overlege ved Burghölzliklinikken fra 1898 til 1927. Han viste tidlig interesse for Sigmund Freuds teorier om menneskesinnet, og var en av de første psykiatere som i sin forskning og behandling anla psykoanalytiske synsmåter.Som forsker var han særlig opptatt av sykdomsgruppen som etter det kraepelinske system ble kalt ungdomssløvsinn (dementia praecox), men som Bleuler kalte schizofreni. I navneskiftet lå også en nyansforskjell, idet Bleuler la mest vekt på assosiasjonsforstyrrelsene, og ikke på demensen.Han utgav blant annet Dementia praecox oder die Gruppe der Schizophrenien (1911), Das autistische Denken (1912) og Lehrbuch der Psychiatrie (1. opplag 1916, senere stadig nye opplag). Les mer i Store norske leksikon psykiatriens historie